Suresh 105 Views
గోధుమ పంటలపై అనుమతి సుంకం తగ్గింపు
న్యూఢిల్లీ, సెప్టెంబరు 11: గోధుమలు, ముడి వంటనూనెలు, శుధ్ధిచేసిన వంటనూనెల దిగుమ తులపై సుంకాలను తగ్గించాలని నిర్ణయించింది. గోధుమలపై 25శాతం నుంచి 10శాతతానికి తీసుకు రావాలని, ముడి వంటనూనెలపై 12శాతం నుంచి 7.5శాతానికి తగ్గించాలని నిర్ణయించింది. ఇక శుద్ధి చేసిన వంటనూనెలపై ప్రస్తుతం ఉన్న 20శాతం నుంచి 15శాతానికి తగ్గించాలని నిర్ణయించింది. పండుగసీజన్లలో సరఫరాను క్రమబద్ధం చేసు కునేందుకు వీలుగా డిమాండ్‌కు అనుగుణంగా నూనె లు, గోధుమలను దిగుమతులకు వీలుగా కేంద్రం ఈ నిర్ణయం తీసుకుంది. అయితే వీటిని కేంద్రకేబినెట్‌ ఆమోదించాల్సి ఉంది. ఉన్నతస్థాయి అధికారులు ఇటీవలే ధరలు పెరుగుదలపై చర్చలుజరిగాయి. గోధుమల ధరలు రిటైల్‌మార్కెట్లలోనుఅనేక నగరా ల్లోకిలోకు 1-2రూపాయలు పెరిగాయి. ఇక గోధుమ పిండిపరంగా ధరలు కిలోకు 2-3రూపాయలు పెరి గాయి. కేంద్రం గడచిన జూన్‌నెలలో దిగుమతి సుంకాన్ని 25శాతానికి పెంచింది, ఒక నిర్దిష్ట కాల పరిమితి అనేది నిర్ణయించకుండా ఈసుంకం తదు పరి ఉత్తర్వులవరకూ కొనసాగుతుందని ప్రకటిం చింది. దీనివల్ల ట్రేడర్లు, మిల్లు యజమానులు నూనెలు తగినంతగా నిల్వలు రావని ఆందోళన వ్యక్తంచేశారు. ప్రైవేటు ట్రేడర్లు ఇప్పటికే ఆరులక్షల టన్నుల గోధుమలను దిగుమతి చేసుకున్నారు. సుంకం తగ్గినపక్షంలో మరింత దిగుమతిచేసుకునే అవకాశం ఉంది. ప్రైవేటు వ్యాపారులు గోధుమల దిగుమతులు నాలుగునుంచి ఆరు మిఇయన్‌టన్నుల వరకూ ఉంటుందని, దేశీయంగా గోధుమపంట దిగబడులు తగ్గే ప్రమాదం ఉన్నందున దిగుమతులు పెరుగుతాయని నిపుణులు చెపుతున్నారు. సరఫరా మరింతగా సంక్లిష్టం అవుతున్నందున ప్రభుత్వం గతనెలలోనే గోధుమలను ప్రైవేటు ఓపెన్‌ మార్కెట్ల లో మిల్లు యజమానులు 500 టన్నులవరకూ విక్రయించుకోవచ్చని ప్రకటించింది. అయితే మిల్లర్ల నుంచి నిరసన వ్యక్తం కావడంతో ఇదికాస్తా రెండు వేల టన్నులకుపెంచారు. ఇక వంటనూనెల పరంగా చూస్తే రిటైల్‌ ధరలు పెరుగుతూనే ఉన్నాయి. అంతర్జాతీయ మార్కెట్లలో ధరలు పెరుగుతుండటం వల్ల ఖరీఫ్‌ సోయాబీన్‌ పంటలు కూడా తగ్గే అవకాశం ఉన్నందున వంటనూనెల ధరలు పెరు గుతున్నాయి. పామాయిల్‌ నవంబరు నెల పంపిణీ కాంట్రాక్టులు 9.1శాతం పెరిగాయి. ఈఏడాది చివరి నాటికి మరింతపెరిగే అవకాశం ఉంది. ముంబై చేరేనాటికి ధరలు ఆగస్టు నుంచి సెప్టెంబరు వరకూ చూస్తే 45-52శాతం పెరిగాయి. ఇక శుద్ధిచేసిన రకాలను చూస్తే 37-40శాతం పెరుగుతుంది. దిగుమతి చేసుకున్న సోయా నూనె ధరలు కూడా 16శాతం పెరుగుతాయని అంచనా వేసారు. దేశీయ మార్కెట్లలో సోయా నూనెధరలు కిలోకు 5-7రూపాయలు చొప్పు న పెరిగింది. ప్యాకింగ్‌చేసిన వేరుశెనగనూనె కిలోకు 5-10 రూపాయలు చొప్పున పెరి గింది. పామాయిల్‌ ప్యాక్‌లపరంగాను, ఆవ నూనెలపరంగాచూస్తే కిలోకు 5-15 రూపా యల వరకూ పెరిగాయని కేంద్రం ఆరా తీసిం ది. దేశీయంగా ధరలు అదుపుచేయ డంతో పాటు పండుగసీజన్‌కు అవసరమైన మార్కెట్‌ నిల్వలు సిద్ధంచేసేందుకు వీలుగా ట్రేడర్లకు కేంద్రంవెసులుబాటు కల్పించింది. గోధుమలపై దిగుమతిసుంకం 25నుంచి 10శాతానికి తగ్గిం చడం, ముడి వంటనూనెలపై 12శాతంనుంచి 7.5శాతం, శుద్ధిచేసిన వంటనూనెలపరంగా చూస్తే 20నుంచి 15శాతానికితగ్గించడంవంటివి చేపట్టింది.